ક્રિકેટની વાત થાય ત્યારે આપણી સમક્ષ ક્રિકેટ જગત સાથે જોડાયેલા અનેક રેકોર્ડ આંખો સમક્ષ તરી આવે છે. જેમાના કેટલાક રેકોર્ડ બનાવ્યાની ક્રિકેટર્સને ખુશી હોય છે તો કેટલાક એવા રેકોર્ડ્સ પણ છે કે, જે રેકોર્ડ બનાવવાનું એક પણ ક્રિકેટર સ્વપ્ને પણ વિચારતો નહીં હોય. જેમકે ટેસ્ટ ક્રિકેટમાં એક સુકાની તરીકે વિદેશમાં સૌથી વધુ ટેસ્ટ હારવાનો રેકોર્ડ. આ રેકોર્ડ હાલ બ્રાયન લારા અને સ્ટિફન ફ્લેમિંગના નામે છે અને ધોની પણ આ રેકોર્ડ પોતાના નામે નોંધાવવાની નજીક છે. પંકજ સિંહે પણ એક ખરાબ રેકોર્ડ પોતાના નામે તાજેતરમાં રમાયેલી ઇંગ્લેન્ડ સામેની ટેસ્ટ શ્રેણીમાં નોંધાવી દીધો છે.